Document ID: 32000D0280

Kommissionens beslutning
af 30. marts 2000
om ændring af beslutning 93/24/EØF og 93/244/EØF og om supplerende garantier vedrørende Aujeszky's sygdom for svin bestemt for regioner, der er fri for sygdommen, i Frankrig og Tyskland
(meddelt under nummer K(2000) 907)
(EØS-relevant tekst)
(2000/280/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin(1), senest ændret ved direktiv 98/99/EF(2), særlig artikel 10, stk. 2, og
ud fra følgende betragtninger:
(1) Der er i visse dele af Tyskland blevet gennemført et program for udryddelse af Aujeszky's sygdom, som blev godkendt ved Kommissionens beslutning 95/210/EF(3).
(2) I forbindelse med dette program er der ved Kommissionens beslutning 93/244/EØF(4), senest ændret ved beslutning 1999/399/EF(5), indrømmet Tyskland visse supplerende garantier vedrørende Aujeszky's sygdom for svin bestemt for visse regioner i dette land.
(3) Tyskland finder, at delstaten Baden-Württemberg er fri for Aujeszky's sygdom og har forelagt Kommissionen beviser herfor som fastsat i artikel 10 i direktiv 64/432/EØF.
(4) Programmet anses for at have udryddet denne sygdom i Baden-Württemberg.
(5) Frankrig finder, at departementerne Loire-Atlantique, Doubs, Haute-Marne, Nièvre, Saône-et-Loire, Bouches-du-Rhône, Jura, Savoie, Vaucluse samt Territoire de Belfort er fri for Aujeszky's sygdom og har forelagt Kommissionen beviser herfor som fastsat i artikel 10 i Rådets direktiv 64/432/EØF.
(6) Der er i disse regioner i Frankrig blevet gennemført et program for udryddelse af Aujeszky's sygdom.
(7) Programmet anses for at have udryddet denne sygdom i Loire-Atlantique, Doubs, Haute-Marne, Nièvre, Saône-et-Loire, Bouches-du-Rhône, Jura, Savoie, Vaucluse samt Territoire de Belfort.
(8) De tyske og franske myndigheder anvender regler for flytning af svin inden for de respektive landes grænser, der mindst svarer til reglerne i denne beslutning.
(9) Disse supplerende garantier må ikke kræves af medlemsstater eller regioner i medlemsstater, der selv betragtes som fri for Aujeszky's sygdom.
(10) Ved Kommissionens beslutning 93/24/EØF(6), senest ændret ved beslutning 1999/399/EF, er der fastsat supplerende garantier vedrørende Aujeszky's sygdom for svin bestemt for medlemsstater eller regioner, der er fri for sygdommen, og disse regioner er opført i beslutningens bilag I.
(11) Delstaten Baden-Württemberg, som er fri for sygdommen, bør optages i bilag I til beslutning 93/24/EØF og fjernes fra bilag I til beslutning 93/244/EØF.
(12) Departementerne Loire-Atlantique, Doubs, Haute-Marne, Nièvre, Saône-et-Loire, Bouches-du-Rhône, Jura, Savoie, Vaucluse samt Territoire de Belfort, som er fri for sygdommen, bør optages i bilag I til beslutning 93/24/EØF.
(13) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Bilag I til beslutning 93/24/EØF affattes som angivet i bilag I til nærværende beslutning.
Bilag I til beslutning 93/244/EØF affattes som angivet i bilag II til nærværende beslutning.
Artikel 2
Denne beslutning anvendes fra den 15. april 2000.
Artikel 3
Denne beslutning er rettet til medlemsstaterne.
Udfærdiget i Bruxelles, den 30. marts 2000.

Labels: 0
18
6